На основу члана 6. ст. 5. до 7. и члана 7а. Закона о порезима на имовину ("Сл. гласник РС", бр. 26/2001, "Сл. лист СРЈ", бр. 42/2002 - одлука СУС и "Сл. гласник РС", бр. 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др. закон, 95/2018, 99/2018 - одлука УС, 86/2019, 144/2020, 118/2021, 138/2022, 92/2023 и 94/2024) и члана 40. Статута Oпштине Бољевац, (''Службени лист Општине Бољевац'', бр. 2/2019, 13/2022, 23/2023 и 6/2025), Скупштина Општине Бољевац на седници одржаној дана 20. 11. 2025. године, доноси

ОДЛУКУ
О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ 
НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2026. ГОДИНУ
НА ТЕРИТОРИЈИ ОПШТИНЕ БОЉЕВАЦ

Члан 1.


Овом одлуком утврђују се просечне цене квадратног метра одговарајућих непокретности за утврђивање пореза на имовину за 2026. годину на територији општине Бољевац.

Члан 2.


На територији општине Бољевац одређено је 5 зона за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима општине Бољевац, односно са радним зонама и другим садржајима у насељу и то: зона 1, зона 2, зона 3, зона 4 и зона 5.

Утврђује се да је зона 1 најопремљенија зона на територији општине Бољевац.


Просечне цене квадратног метра непокретности за утврђивање пореза на имовину за 2026. годину на територији општине Бољевац износе:

	Групе непокретности


	Назив зоне

	
	Зона 1
	Зона 2
	Зона 3
	Зона 4
	Зона 5

	1. Грађевинско земљиште
	280
	210
	439
	32,15
	22,40

	2. Пољопривредно земљиште
	-
	-
	-
	32,15
	22,40

	3. Шумско земљиште
	-
	-
	-
	20,14
	23,81

	4. Друго земљиште
	-
	-
	-
	19,29
	13,44

	5. Станови
	41.677
	43.866
	22.964
	13.000
	13.000

	6. Куће за становање
	42.550
	34.000
	24.000
	14.000
	14.000

	7. Пословне зграде и други (надземни и подземни грађевински објекти који служе за обављање делатности
	61.200
	48.900
	36.700
	24.500
	24.500

	8. Гараже и помоћни објекти
	15.000
	13.980
	9.300
	6.000
	6.000


Члан 3. 

Ова одлука ступа на снагу осмог дана од дана објављивања у „Службеном листу Oпштине Бољевац“, а примењиваће се од 01. јануара 2026. године.

О б р а з л о ж е њ е
Законски основ за доношење Одлуке 
Законски основ за доношење Oдлуке о утврђивању просечних цена квадратног метра одговарајућих  непокретности за утврђивање пореза на имовину за 2026. годину на територији општине Бољевац садржан је у члану 6. став 5. Закона о порезима на имовину ("Сл. гласник РС", бр. 26/2001, "Сл. лист СРЈ", бр. 42/2002 - одлука СУС и "Сл. гласник РС", бр. 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др. закон, 95/2018, 99/2018 - одлука УС, 86/2019, 144/2020, 118/2021, 138/2022, 92/2023 и 94/2024) којим је прописано да просечну цену одговарајућих непокретности по зонама на територији јединице локалне самоуправе, утврђује свака јединица локалне самоуправе актом надлежног органа, на основу цена остварених у промету уз накнаду одговарајућих непокретности по зонама, у периоду од 1. октобра године која претходи текућој години до 30. септембра текуће године.
Разлози за доношење одлуке
У складу са Законом о порезима на имовину цена непокретности утврђује се на основу цена остварених у промету одговарајућих непокретности по зонама у периоду од 01.10.2024. до 30.09.2025. године која претходи години за коју се утврђује порез на имовину. 
У случају да није било најмање три промета одговарајућих непокретности по зонама у овом периоду, као и да није било ни просечних цена у граничним зонама у којима је било најмање три промета које припадају истој јединици локалне самоуправе основица за порез на имовину за годину за коју се утврђује порез на имовину једнака је основици за порез на имовину за претходну годину.

Како је у периоду од 01.10.2024.  до 30.09.2025. године било најмање три промета на бази уговора јавног бележника  за следеће непокретности: станови у другој и трећој зони, пољопривредно земљиште у четвртој и петој зони , шумско земљиште у четвртој зони, утврђена је цена на бази промета тих непокретности у посматраном периоду, а за остале непокретности (станови у првој, четвртој и петој зони, куће за становање у свим зонама, пословне зграде и други грађевински објекти који служе за обављање делатности у свим зонама, гараже и помоћни објекти у свим зонама, као и грађевинско земљиште у првој, другој и трећој зони) утврђена је цена као и за 2025. годину чиме се постиже иста основица пореза на имовину, што је и предвиђено Законом о порезу на имовину. Цена за грађевинско земљиште за четврту и пету зону утврђена је на нивоу цена за пољопривредно земљиште из четврте и пете зоне, јер је из базе Катастра непокретности утврђено да се не ради о грађевинском земљишту већ о земљишту које се користи и чија је намена пољопривредна делатност (њиве, ливаде, воћњаци и слично). 
Што се тиче цене другог земљишта није било промета ни у четвртој ни петој зони, тако да се цена утврђује применом просечне цене пољопривредног земљишта у тој зони умањене за 40%. 

СКУПШТИНА ОПШТИНЕ БОЉЕВАЦ

Број: 06-209 / 2025-I/4
Бољевац, 20. 11. 2025. године

